**การพัฒนาคุณธรรมนักเรียนโรงเรียนวัดเทพชุมนุม ตำบลบ้านพรุ อำเภอหาดใหญ่ จังหวัดสงขลา**

**The Development of Student’s Moral in Wattepchumnum School**

**Banpru Subdistrict, Had Yai District, Songkhla Province**

ชญานิน ทองน้อย**[[1]](#footnote-1)**\*, ณัฐติยา พรหมณี2, พรเทพ สืบสาย3, ศวลักษณ์ แซ่เม่า4,

สาธนา สุขเกษม5 และ อริสา จิรสุขประเสริฐ6

Chayanin Thongnoi1, Nattiya Prommanee2, Porntap Suebsai3, Sawaluk Saemao4,

Satana Sukkasem5 and Arisa Jirasukprasert6

**บทคัดย่อ**

 บทความนี้มีวัตถุประสงค์เพื่อศึกษาและพัฒนาคุณธรรมนักเรียนโรงเรียนวัดเทพชุมนุม ตำบลบ้านพรุ อำเภอหาดใหญ่ จังหวัดสงขลา ผู้วิจัยใช้การวิจัยเชิงปฏิบัติการ ทำการออกแบบการสื่อสาร โดยเน้นคุณธรรมในชีวิตประจำวัน กลุ่มเป้าหมายคือ นักเรียนที่มีอายุระหว่าง 10-12 ปี ผลการศึกษาพบว่า นักเรียนส่วนใหญ่นับถือศาสนาพุทธ และแม้กำลังศึกษาอยู่ในโรงเรียนซึ่งตั้งอยู่ใกล้บริเวณศาสนสถาน แต่ความสนใจและการมีส่วนร่วมของนักเรียนในกิจกรรมทางศาสนายังมีไม่มากเท่าที่ควร สาเหตุมาจาก 4 ปัจจัยสำคัญคือ ครอบครัว โรงเรียน ชุมชน และตัวนักเรียนเอง การพัฒนาคุณธรรมนักเรียน ในการวิจัยนี้ใช้สื่อกิจกรรมจำนวน 3 ฐาน ได้แก่ ฐานค่านิยม 12 ประการ ฐานพุทธสุภาษิต และฐานถอดบทเรียน ผลที่ได้จากฐานกิจกรรม พบว่า นักเรียนมีความรู้ความเข้าใจเรื่องคุณธรรมในชีวิตประจำวันมากขึ้นและมีความตั้งใจที่จะดำเนินชีวิตอย่างมีคุณธรรมโดยให้ความสำคัญกับการมีส่วนร่วมในกิจกรรมทางศาสนามากขึ้น

**คำสำคัญ:** คุณธรรม, นักเรียน, บ้านพรุ

**Abstract**

 The objectives of the article were to examine and to enhance virtues of students of Wat Thepchumnum School (Ban Pu Sub-district, Hat Yai District, SongKhla Province). The target group was students who were 10-12 years old; the investigators used action research by designing communication emphasizing virtues in daily life. The finding indicated that even though most students were Buddhist and studied near religious sites, students lacked of interest in Buddhism and in participation in religious activities. Family, school, community, and students themselves were the most influential factors that caused those issues. Thus; by using 3 activities to enhance students’ virtues, which are 12 Thai Values activity, Buddhism Proverb activity, and Summary of Knowledge Asset activity, the result showed that the students gained more understanding about virtues in daily life. They have willing to live morally and be participant in religious activities more.

**Keywords**: Moral, Student, Banpru

**บทนำ**

 ในปัจจุบันปัญหาการขาดคุณธรรมในสังคมไทยได้ทวีความรุนแรงมากขึ้นกว่าในอดีต สาเหตุส่วนหนึ่งมาจากเปลี่ยนแปลงทางสังคมซึ่งเน้นการพัฒนาวัตถุมากกว่าการพัฒนาทางจิตใจ ปัญหาวิกฤตด้านวัฒนธรรมและศีลธรรม ส่งผลให้เด็กและเยาวชนที่อยู่ในวัยเรียนมีพฤติกรรมที่ไม่พึงประสงค์หลายประการ เช่นไม่เห็นคุณค่าของตนเอง ติดยาเสพติด มีเพศสัมพันธุ์ก่อนวัยอันควร การหนีเรียน การเล่นการพนัน ซึ่งพฤติกรรมเหล่านี้ล้วนบั่นทอนสุขภาพกายและสุขภาพจิตของเด็กและเยาวชน ส่งผลให้เกิดการขาดคุณธรรม รวมทั้งอาจจะขาดการปลูกฝังค่านิยมที่ถูกต้องและเหมาะสมจากผู้ปกครองหรือผู้เกี่ยวข้องทุกฝ่าย

 ศาสตราจารย์ธานินทร์ กรัยวิเชียร ได้ให้ความเห็นว่า การปลูกฝังจิตสำนึกด้านคุณธรรมจริยธรรมในสังคมไทยต้องดำเนินการในลักษณะ คือ การ “ปลูก” และการ “ปลุก” ในส่วนของการ “ปลูก” นั้นใช้สำหรับเด็กและเยาวชน ที่เปรียบเป็นดั่งผ้าขาวและจะเป็นพลังสำคัญที่จะขับเคลื่อนสังคมไทยในอนาคต ซึ่งจะต้องได้รับการปลูกฝังความคิดและทัศนคติด้านคุณธรรมและจริยธรรมตั้งแต่วัยเด็ก เพื่อเจริญงอกงามเป็นเมล็ดพันธุ์แห่งคุณธรรมจริยธรรมที่จะเผยแพร่ในสังคมไทยต่อไป ส่วนการ “ปลุก” นั้น ใช้กับผู้ใหญ่ ที่บางครั้งได้หลงลืม หรือละเลยการนำคุณธรรมจริยธรรมมาใช้ในการประพฤติปฏิบัติ ให้เกิดการระลึก นึกถึง ตระหนักถึงความสำคัญ และนำคุณธรรมจริยธรรมกลับมาใช้ในการดำรงตน และเป็นตัวอย่างที่ดีแก่เด็กและเยาวชนต่อไป [1]

 [อำพร ทองนุช](http://www.tnrr.in.th/2558/?page=research_result&name=%E0%B8%AD%E0%B8%B3%E0%B8%9E%E0%B8%A3+%E0%B8%97%E0%B8%AD%E0%B8%87%E0%B8%99%E0%B8%B8%E0%B8%8A) ได้กล่าวว่า ปัจจุบันในสถานศึกษานอกจากจะจัดการเรียนให้ความรู้แก่นักเรียนดังกล่าวแล้ว ยังมีหน้าที่บทบาทสำคัญคือประการหนึ่ง คือ การดูแลป้องกันและควบคุมแก้ไขพฤติกรรม อันไม่พึงประสงค์ของนักเรียนในหมวดงานบริหารทั่วไป งานกิจกรรมนักเรียนเป็นงานที่ช่วยให้นักเรียนได้ทราบและเข้าใจตนเองในด้านความสนใจ ความต้องการและความถนัด สร้างวินัยในการทำงาน และสร้างบุคลิกภาพอันพึงประสงค์ในการดำเนินชีวิต ช่วยให้เกิดความตระหนักในการมีคุณธรรม มีความรับผิดชอบ มีระเบียบวินัย และซื่อสัตย์สุจริต ช่วยพัฒนาในด้านสังคม อารมณ์ร่างกายและจิตใจ ส่งเสริมความคิดริเริ่มสร้างสรรค์ในการแก้ปัญหาและรู้จักทำงานเป็นหมู่คณะมีคุณภาพดีขึ้น ปัญหาการฝ่าฝืนระเบียบของโรงเรียนทำให้เกิดผลกระทบโดยตรงต่อการศึกษาเล่าเรียน นักเรียนขาดความรับผิดชอบในการศึกษาเล่าเรียนเช่น การหนีเรียน มีพฤติกรรมก้าวร้าว ไม่เชื่อฟังครูอาจารย์ หรือไม่เข้าร่วมกิจกรรมที่โรงเรียนกำหนด หากนักเรียนที่กำลังเป็นวัยรุ่นมีวินัย คุณธรรม และมีจริยธรรมสูงก็จะสามารถปรับตัวเองให้สอดคล้องกับการเปลี่ยนแปลงในด้านต่างๆได้ ในทางตรงกันข้ามหากวัยรุ่นเป็นบุคคลที่มีระเบียบวินัย คุณธรรม และจริยธรรมต่ำก็จะไม่สามารถปรับตัวเองให้สอดคล้องกับการเปลี่ยนแปลงได้ เป็นหน้าที่สำคัญของผู้บริหาร ครู และอาจารย์ ตลอดทั้งผู้ที่มีส่วนเกี่ยวข้องทุกฝ่ายจะต้องระลึกอยู่เสมอว่า การดำเนินงานเพื่อป้องกันส่งเสริมและเสริมสร้างพฤติกรรมอันพึงประสงค์จะนำไปสู่การมีคุณธรรมที่ดีงาม ตลอดจนการช่วยเหลือแก้ไขพฤติกรรมที่ผิดระเบียบวินัยของนักเรียนเป็นจุดมุ่งหมายที่สำคัญไม่น้อยไปกว่าการเรียนการสอน [2]

ลอเรนซ์โคลเบิร์ก (Lawrence Kohlberg) ได้ศึกษาวิจัยพัฒนาการทางจริยธรรม ตามแนวทฤษฎีของพีอาเจต์แต่โคลเบิร์กได้ปรับปรุงวิธีวิจัย การวิเคราะห์ผลรวมและได้วิจัยอย่าง กว้างขวางในประเทศอื่นที่มีวัฒนธรรมต่างไป วิธีการวิจัยจะสร้างสถานการณ์สมมติปัญหาทาง จริยธรรมที่ผู้ตอบยากที่จะตัดสนใจได้ว่า “ถูก” “ผิด” “ควรทํา” “ไม่ควรทํา” อย่างเด็ดขาดเพราะ ขึ้นอยู่กับองค์ประกอบหลายอย่าง การตอบจะขึ้นกับวัยของผู้ตอบเกี่ยวกับความเห็นใจในบทบาทของผู้แสดงพฤติกรรมในเรื่องค่านิยม ความสำนักในหน้าที่ในฐานะเป็นสมาชิกของสังคม ความยุติธรรมหรือหลักการที่ตนยึดถือ ซึ่งโคลเบิร์กให้คําจำกัดความของ “จริยธรรม” ว่า เป็นความรู้ ความเข้าใจ เกี่ยวกับความถูกผิด และเกดขึ้นจากขบวนการทางความคิดอย่างมีเหตุผล ซึ่งต้องอาศัยวุฒิภาวะทางปัญญา โดยโคลเบิร์ก เชื่อว่า พัฒนาการทางจริยธรรมเป็นผลมาจากพัฒนาการ ของโครงสร้างทางความคิดความเข้าใจเกี่ยวกับจริยธรรม นอกจากนั้น โคลเบิร์ก ยังพบว่าส่วนมาก การพัฒนาทางจริยธรรมของเด็กจะไม่ถึงขั้นสูงสูดในอายุ 10 ปีแต่จะมีการพัฒนาขึ้นอีกหลายขั้น จากอายุ11-15 ปี การใช้เหตุผลเพื่อการตัดสนใจที่จะเลือกกระทำอย่างใดอย่างหนึ่ง จะแสดงให้เห็นถึงความเจริญของจิตใจของบุคคล การใช้เหตุผลเชิงจริยธรรมไม่ได้ขึ้นอยู่กับกฎเกณฑ์ของสังคมใดสังคมหนึ่งโดยเฉพาะ แต่เป็นการใช้เหตุผลที่ลึกซึ่งยากแก่การเข้าใจยิ่งขึ้นตามลำดับของวุฒิภาวะทางปัญญา [3]

พีรพงศ์ เจริญพันธุวงศ์ ได้ศึกษาเรื่องการจัดกิจกรรมส่งเสริมคุณธรรม จริยธรรมนักศึกษาในโรงเรียนมัธยมศึกษา สังกัดกรมสามัญศึกษา ศึกษาเฉพาะกรณีโรงเรียน กระสังพิทยาคม อําเภอกระสัง จังหวัดบุรีรัมย์ เพื่อศึกษาการดําเนินการ ปัญหา สาเหตุ และการ แก้ไขปัญหาการจัดกิจกรรมปลูกฝังคุณธรรมจริยธรรมของโรงเรียนกระสังพิทยาคม ผลปรากฏว่า การสอดแทรกในรายวิชาต่างๆ ครู อาจารย์ในโรงเรียนได้ปลูกฝังคุณธรรมโดยในขั้นการนําเข้าสู่ บทเรียนการสอนรายวิชาต่างๆ ได้พูดถึงเนื้อหาหรือกิจกรรมที่ครูมอบหมายให้นักเรียนปฏิบัติได้มากน้อยเพียงใด โรงเรียนปลูกฝังคุณธรรมทุกด้าน ในการสอนเนื้อหารายวิชาในทุกรายวิชา และทุกครั้งที่ทำการสอน ปัญหาที่พบส่วนมากจะเกิดจากตัวนักเรียนเอง คือ นักเรียนบางส่วนไม่ให้ความสนใจ อีกทั้งยังไม่ตระหนักถึงความสําคัญของเรื่องดังกล่าวเท่าที่ควร การสอดแทรก คุณธรรมด้านต่างๆ ในเนื้อหาวิชาที่สอนเป็นที่สิ่งที่ปฏิบัติได้ยาก เนื่องจากอาจารย์ผู้สอนขาดเทคนิควิธีการปลูกฝังคุณธรรมด้านต่างๆ ซึ่งโรงเรียนได้แก้ปัญหาโดยจัดทําโครงการอบรมสัมมนาเทคนิควิธีการปลูกฝังคุณธรรมจริยธรรมใหแก่ครูอาจารย์ การปลูกฝังคุณธรรมจริยธรรมโดยตรง โรงเรียนได้จัดดําเนินการโดยการสอนรายวิชาที่มีเนื้อหาด้านคุณธรรมจริยธรรม มีการสอนเพื่อปลูกฝังคุณธรรมจริยธรรม มีการอบรมหน้าเสาธงโดยครูเวรและครูที่ปรึกษา มีการอบรมประจําสัปดาห์โดยคณะกรรมการแกไขปญหาคุณธรรมจริยธรรมนักเรียนเชิญวิทยากร มาจากภายนอก เพื่อมาใหการอบรม มีการจัดกิจกรรมวันสําคัญทางศาสนา และวันสําคัญอื่นๆ การจัดกิจกรรมค่ายพุทธธรรมแต่โรงเรียนขาดงบประมาณในการดําเนินการนักเรียนบางส่วน ไม่มีการปฏิบัติตามเป้าหมาย เนื่องจากสื่อจากภายนอกมีอิทธิพล เช่นสื่อวิทยุ โทรทัศน์ และ หนังสือพิมพ์ มีการลอกเลียนแบบในตัวอย่างที่ไม่เหมาะสม โรงเรียนไดแก้ปญหาโดยการใหคําแนะนําในการเลือกสื่อ การเชิญวิทยากรมาใหการอบรมมากขึ้น การจัดสรรงบประมาณให้เพิ่มเติมการบูรณาการกับวีถีชีวิตทั้งในและนอกโรงเรียน ได้มีการกําหนดระเบียบการอยูร่วมกัน อาจารย์ทุกคนกับนักเรียนร่วมมือกันจัดกิจกรรมปลูกฝังคุณธรรมจริยธรรมของนักเรียน มีการจัดกิจกรรมพิเศษนอกเหนือจากการเรียนการสอน จัดบรรยากาศสภาพแวดลอมภายใน โรงเรียน เพื่อสงเสริมใหนักเรียนมีคุณธรรมจริยธรรม ปญหาสําคัญที่พบคือการจัดกิจกรรมเขาคายพุทธธรรมไมสามารถจัดไดครบทุกชั้นเรียน นักเรียนบางสวนขาดความสนใจและไมกระตือรือรนในการเข้าร่วมกิจกรรมโรงเรียนแกปญหาโดยจัดใหมีปายคําเตือน คําสุภาษิต เพื่อปลูกฝงคุณธรรมดานตางๆ ของความรวมมือจากส่วนราชการ ชุมชนและวัด เพื่อกําหนดมาตรการและแนวทางการแกปัญหารวมกัน [4]

บทความนี้มีวัตถุประสงค์เพื่อศึกษาและพัฒนาคุณธรรมนักเรียนโรงเรียนวัดเทพชุมนุม ตำบลบ้านพรุ อำเภอหาดใหญ่ จังหวัดสงขลาเนื่องจากพบว่านักเรียนส่วนใหญ่แม้กำลังศึกษาอยู่ในโรงเรียนซึ่งตั้งอยู่ใกล้บริเวณศาสนสถาน แต่ความสนใจและการมีส่วนร่วมของนักเรียนในกิจกรรมทางศาสนายังมีไม่มากเท่าที่ควร [5-7]

ผู้วิจัยใช้การวิจัยเชิงปฏิบัติการ ทำการออกแบบการสื่อสาร โดยเน้นคุณธรรมในชีวิตประจำวัน นำเสนอผ่านการทำกิจกรรมที่เอื้อให้นักเรียนมีความรู้ความเข้าใจเรื่องคุณธรรมในชีวิตประจำวันและมีความตั้งใจที่จะดำเนินชีวิตอย่างมีคุณธรรม

**ระเบียบวิธีการศึกษา**

 บทความวิจัยนี้ใช้กระบวนการวิจัยเชิงปฏิบัติการ ขั้นตอนในการดำเนินงาน มีดังนี้

 (1) ระยะเตรียมการ (Preparation Phase) ในขั้นตอนนี้ ผู้วิจัยทำการศึกษาข้อมูลพื้นฐานของตำบลบ้านพรุและโรงเรียนวัดเทพชุมนุมจากเอกสารที่เกี่ยวข้อง เช่น แผนพัฒนาชุมชนของเทศบาลตำบลบ้านพรุ รายงานการประกันคุณภาพการศึกษาของโรงเรียนวัดเทพชุมนุม ตลอดจนทำการสำรวจโรงเรียนและชุมชนรอบโรงเรียนในภาคสนาม อีกทั้งสร้างสัมพันธภาพกับนักเรียนกลุ่มเป้าหมาย (อายุระหว่าง 10-12 ปี) ซึ่งเป็นขั้นตอนที่สำคัญมาก หากผู้วิจัยไม่สามารถบูรณาการตนเองเข้ากับโรงเรียนและเด็กนักเรียนได้ ก็จะเป็นการยากที่จะก้าวไปสู่การทำงานในขั้นตอนต่อไปซึ่งต้องอาศัยการมีส่วนร่วมและความร่วมมือของโรงเรียนและนักเรียนเป็นสำคัญ

 (2) ระยะทำวิจัย (Research Phase) ในขั้นตอนนี้ผู้วิจัยทำการศึกษาปัจจัยที่มีผลต่อการพัฒนาคุณธรรมของนักเรียน ผู้วิจัยเก็บรวบรวมข้อมูลจากเอกสารและการสัมภาษณ์ ผู้ให้ข้อมูลหลักคือ ครู ผู้ปกครอง และนักเรียนกลุ่มเป้าหมาย (อายุระหว่าง 10-12 ปี) ครอบคลุมทั้งเพศชายและเพศหญิง จำนวนรวม 21 คน

 (3) ระยะจัดทำแผน (Planning Phase) ในขั้นตอนนี้ ผู้วิจัยร่วมกับตัวแทนครูและนักเรียนกลุ่มเป้าหมาย (อายุระหว่าง 10-12 ปี) ประชุมร่วมกันเพื่อออกแบบกิจกรรมพัฒนาคุณธรรมที่เอื้อให้นักเรียนมีความรู้ความเข้าใจเรื่องคุณธรรมในชีวิตประจำวันและมีความตั้งใจที่จะดำเนินชีวิตอย่างมีคุณธรรม แผนการจัดกิจกรรมสามารถจำแนกตามองค์ประกอบของการสื่อสารเพื่อการพัฒนา เป็นดังตารางที่ 1 ข้างล่างนี้

ตารางที่ 1 แผนการจัดกิจกรรม จำแนกตามองค์ประกอบการสื่อสารเพื่อการพัฒนา

|  |  |
| --- | --- |
| องค์ประกอบ | แผนการจัดกิจกรรม |
| ผู้ส่งสาร | ผู้วิจัย จำนวน 6 คน |
| สาร | เนื่องด้วยเยาวชนในชุมชนส่วนใหญ่ยังไม่ได้รับการสนับสนุนส่งเสริมความรู้ทางพุทธศาสนา รวมถึงความรู้ทางด้านคุณธรรม จริยธรรม จึงได้มีการปลูกฝังจิตสำนึกด้านคุณธรรม จริยธรรม และการเข้าไปส่งเสริมให้ความรู้แก่เยาวชนโดยเน้นคุณธรรมในชีวิตประจำวันนำเสนอผ่านการทำกิจกรรมต่างๆ คือการนำความรู้เรื่องหลักค่านิยม 12 ประการ หลักการอ่านภาษาบาลีเบื้องต้น ความรู้เกี่ยวกับพุทธศาสนสุภาษิตและความหมาย เพื่อที่จะเอื้อให้นักเรียนมีความรู้ความเข้าใจเรื่องคุณธรรมในชีวิตประจำวันและมีความตั้งใจที่จะดำเนินชีวิตอย่างมีคุณธรรม |
| สื่อ | การพัฒนาคุณธรรมนักเรียนใช้สื่อกิจกรรมเป็นหลักจำนวน 3 ฐานกิจกรรม ได้แก่ ฐานค่านิยม 12 ประการ ฐานพุทธสุภาษิต และฐานถอดบทเรียน |
| ผู้รับสาร | นักเรียนกลุ่มเป้าหมาย (อายุระหว่าง 10-12 ปี) จำนวนไม่น้อยกว่า 15 คน |
| ผลที่คาดหวัง | นักเรียนมีความรู้ความเข้าใจเรื่องคุณธรรมในชีวิตประจำวันมากขึ้นและมีความตั้งใจที่จะดำเนินชีวิตอย่างมีคุณธรรมโดยให้ความสำคัญกับการมีส่วนร่วมในกิจกรรมทางศาสนามากขึ้น |

(4) ระยะนำแผนไปปฏิบัติ (Implementation Phase) ผู้วิจัยได้ทำการปรึกษากับทางบุคลากรของโรงเรียนวัดเทพชุมนุมในเรื่องของการจัดกิจกรรมพัฒนาคุณธรรม โดยทางผู้วิจัยได้ให้นักเรียนกลุ่มเป้าหมายเข้ามามีส่วนร่วมในการจัดกิจกรรมในครั้งนี้ โดยมีข้อสรุปว่าจะมีการจัดกิจกรรมขึ้นในวันที่ 27 มีนาคม 2561 ปรากฏมีผู้เข้าร่วมกิจกรรม จำนวน 19 คน

รายละเอียดฐานกิจกรรมค่านิยม 12 ประการ

 ผู้วิจัยดำเนินกิจกรรมฐานค่านิยม 12 ประการ โดยเริ่มจากการเปิดวิดีโอเกี่ยวกับค่านิยม 12 ประการ พร้อมมีการบรรยายให้ความรู้เกี่ยวกับค่านิยม 12 ประการ ทั้งในเรื่องของที่มา และองค์ประกอบต่างๆของค่านิยม 12 ประการ รวมทั้งการขยายความเกี่ยวค่านิยม 12 ประการเพิ่มเติม และทางผู้วิจัยได้มีการร่วมกันให้เยาวชนแข่งขันกันตอบคำถามเรื่องค่านิยม 12 ประการ พร้อมทั้งบอกถึงการนำหลักค่านิยม 12ประการ มาใช้ในชีวิตประจำวันได้อย่างไร

รายละเอียดฐานกิจกรรมพุทธสุภาษิต

ฐานกิจกรรมพุทธศาสนสุภาษิต ผู้วิจัยจะเริ่มจากการให้ความรู้ในเรื่องพุทธศาสนสุภาษิต โดยจะเริ่มทำการแบ่งเยาวชนออกเป็นกลุ่มเพื่อทำการเล่นเกมต่อจิ๊กซอร์ คือ เป็นการต่อประโยคพุทธศาสนสุภาษิต พร้อมทั้งบอกความหมาย รวมทั้งมีการทำป้ายพุทธศาสนสุภาษิต และนำไปติดยังจุดที่สำคัญภายในโรงเรียน เพื่อเป็นการทบทวนความรู้แก่เยาวชน และที่สำคัญคือการนำมาปรับเอามาปรับใช้กับชีวิตประจำวัน

รายละเอียดฐานกิจกรรมถอดบทเรียน

ผู้วิจัยได้ทำการแบ่งเยาวชนที่เข้าร่วมโครงการออกเป็น 3 กลุ่ม เพื่อให้แต่ละกลุ่มร่วมกันทำกิจกรรมสรุปองค์ความรู้ที่ได้รับจากการเข้าร่วมในฐานต่างๆ และออกมานำเสนอความรู้ที่ได้จากการเข้าร่วมโครงการ

  

  

ภาพที่ 1-6 กิจกรรมพัฒนาคุณธรรมให้แก่นักเรียนกลุ่มเป้าหมาย ในวันที่ 27 มีนาคม 2561

(5) ระยะติดตามและประเมินผล (Monitoring and Evaluation Phase) ผู้วิจัยติดตามและประเมินผลเด็กที่เข้าร่วมกิจกรรม โดยใช้วิธีที่หลากหลาย ได้แก่ การสังเกตความสนใจ ท่าที และการตอบสนองของเด็กในระหว่างจัดกิจกรรม การทดสอบความรู้โดยใช้แบบทดสอบ การติดตามพฤติกรรมภายหลังกิจกรรม โดยการประเมินผลมุ่งสอบถามเกี่ยวกับการเปลี่ยนแปลงที่เกิดขึ้นกับเด็กที่เข้าร่วมกิจกรรม ทั้งด้านความรู้ ทัศนคติ และพฤติกรรม

**ผลการศึกษาและพัฒนา**

**ปัจจัยที่มีผลต่อการพัฒนาคุณธรรมของนักเรียน**

การศึกษาปัจจัยที่มีผลต่อการพัฒนาคุณธรรมของนักเรียน ผู้วิจัยเก็บรวบรวมข้อมูลจากเอกสารและการสัมภาษณ์ ผู้ให้ข้อมูลหลักคือ ครู ผู้ปกครอง และนักเรียนกลุ่มเป้าหมาย (อายุระหว่าง 10-12 ปี) ครอบคลุมทั้งเพศชายและเพศหญิงจำนวนรวม 21 คน ผลการศึกษาพบว่า ปัจจัยที่มีผลต่อการพัฒนาคุณธรรมของนักเรียน ประกอบด้วย 4 ปัจจัยหลักได้แก่

1. ครอบครัว

ปัจจัยครอบครัวเป็นปัจจัยหลักที่มีความสำคัญและมีบทบาทในการพัฒนาคุณธรรมจริยธรรมของเด็กและเยาวชนเป็นอย่างมาก ซึ่งครอบครัวจะที่มีความสนิทสนมและใกล้ชิดเด็กและเยาวชน ดังนั้นครอบครัวจะต้องมีการปลูกฝังคุณธรรม จริยธรรม ด้วยการทำเป็นแบบอย่าง พร้อมทั้งส่งเสริมให้เด็กและเยาวชนเข้าร่วมกิจกรรมทางพระพุทธศาสนาควบคู่ไปด้วย เพราะการเข้าร่วมกิจกรรมทางพระพุทธศาสนา จะทำให้เด็กและเยาวชนเข้าใจและสามารถที่จะพัฒนาคุณธรรมในตัวของเด็กเองได้ง่ายยิ่งขึ้น

1. โรงเรียน

โรงเรียนถือเป็นสถานที่ที่สำคัญต่อการพัฒนาคุณธรรมจริยธรรมของเด็กและเยาวชน เพราะเด็กและเยาวชนจะใช้เวลาอยู่ในโรงเรียนค่อนข้างนานพอสมควร ดังนั้นการให้ความสำคัญกับการพัฒนาคุณธรรมจริยธรรมของเด็กและเยาวชนจะถือเป็นเรื่องที่สำคัญ โดยจะนำเอาคุณธรรม และหลักธรรมต่าง ๆ เข้ามาสอดแทรกกับวิชาเรียนของเด็ก เพื่อให้เด็กสามารถที่จะซึมซับและเข้าใจในเรื่องของคุณธรรมต่าง ๆ

1. ชุมชน

ชุมชนเป็นปัจจัยหนึ่งที่สำคัญในเรื่องของการส่งเสริมคุณธรรมจริยธรรม ซึ่งชุมชนนั้นจะเป็นสภาพแวดล้อมที่จะหล่อหลอมให้การตระหนักในเรื่องของคุณธรรมจริยธรรม โดยจะมีวัดซึ่งจะเป็นสถานที่ที่จะคอยขัดเกลาจิตใจ เสริมสร้างความดี และเป็นแหล่งให้การศึกษาแก่ชุมชน ช่วยในการเสริมสร้างคุณธรรมจริยธรรม รวมถึงสภาพแวดล้อมของชุมชนที่จะมีส่วนในการขัดเกลา นำพา ชี้ทิศทางช่วยสร้างคุณธรรมให้กับเด็กและเยาวชนในชุมชน

1. ตัวนักเรียนเอง

นักเรียน ถือว่าเป็นส่วนที่สำคัญในการพัฒนา ซึ่งหากนักเรียนให้ความสนใจเกี่ยวกับเรื่องคุณธรรมจริยธรรมมีความใฝ่รู้ ใฝ่เรียน ใฝ่ศึกษาที่จะทำให้ความรู้เกี่ยวกับคุณธรรมจริยธรรมเพิ่มมากยิ่งขึ้นโดยเมื่อนักเรียนตั้งใจเพียรพยายามในการเรียน และเข้าร่วมกิจกรรมการเรียนรู้ที่เกี่ยวข้องกับการเสริมสร้างคุณธรรมจริยธรรม รวมถึงการแสวงหาความรู้จากแหล่งเรียนรู้ต่างๆทั้งภายในและภายนอกโรงเรียน ด้วยการเลือกใช้สื่ออย่างเหมาะสม บันทึกความรู้ วิเคราะห์สรุปเป็นองค์ความรู้ และสามารถนำความรู้เรื่องคุณธรรมจริยธรรมมาปรับใช้ในชีวิตประจำวันได้

**ผลที่ได้รับจากการกิจกรรมพัฒนาคุณธรรมของนักเรียน**

ผู้วิจัยติดตามและประเมินผลเด็กที่เข้าร่วมกิจกรรม โดยใช้วิธีที่หลากหลาย ได้แก่ การสังเกตความสนใจ ท่าทีและการตอบสนองของเด็กในระหว่างจัดกิจกรรม การทดสอบความรู้โดยใช้แบบทดสอบการติดตามพฤติกรรมภายหลังกิจกรรม โดยการประเมินผลมุ่งสอบถามเกี่ยวกับการเปลี่ยนแปลงที่เกิดขึ้นกับเด็กที่เข้าร่วมกิจกรรม ทั้งด้านความรู้ ทัศนคติ และพฤติกรรมสรุปผลการเปลี่ยนแปลงที่เกิดขึ้นดังนี้

1. ด้านความรู้

จากการทำแบบทดสอบวัดความรู้เรื่องค่านิยม 12 ประการ ก่อนเริ่มกิจกรรม (Pre-test) และแบบทสอบหลังเสร็จสิ้นกิจกรรม(Post-test) โดยกำหนดเกณฑ์สอบผ่านคือ สามารถตอบคำถามได้ถูกต้องไม่น้อยกว่า7 ข้อจากจำนวนคำถามทั้งสิ้น 10 ข้อ ผลปรากฏว่ามีจำนวนนักเรียนเข้าร่วมกิจกรรม จำนวน 19 คน การประเมินก่อนเริ่มกิจกรรม มีจำนวนนักเรียนที่สอบผ่าน จำนวน 9 คน การประเมินผลหลังเสร็จกิจกรรม นักเรียนที่สอบผ่าน 19 คน (ครบทุกคน)

1. ด้านทัศนคติ

จากการสังเกตความสนใจ ท่าทีและการตอบสนองของเด็กในระหว่างจัดกิจกรรม พบว่า ก่อนเริ่มกิจกรรมเด็กนักเรียนส่วนใหญ่ไม่ค่อยให้ความสำคัญกับการพัฒนาคุณธรรม เห็นว่าเป็นเรื่องหนัก เข้าใจยาก เครียด ไม่สนุก น่าเบื่อ โดยเฉพาะเรื่องศาสนา เด็กเห็นว่าเป็นเรื่องของคนแก่ แต่ภายหลังทำกิจกรรม ทัศนคติของนักเรียนเปลี่ยนแปลงไป คือรู้สึกว่าเรื่องของศาสนาและคุณธรรมเป็นเรื่องที่สามารถเข้าถึงได้ง่าย เป็นเรื่องใกล้ตัว นักเรียนเห็นความสำคัญและตระหนักถึงความจำเป็นของการดำเนินชีวิตอย่างมีคุณธรรมมากขึ้น

1. ด้านพฤติกรรม

 จากการติดตามพฤติกรรมของเยาวชนที่เข้าร่วมโครงการพบว่า พฤติกรรมด้านคุณธรรม จริยธรรมเมื่อเปรียบเทียบจาก ก่อน-หลัง จากการทำกิจกรรมให้ความรู้และส่งเสริมตามวัตถุประสงค์ที่ตั้งไว้ โดยมีการสอดแทรกความรู้ผ่านกิจกรรมต่างๆ ส่งผลให้พฤติกรรมด้านคุณธรรม จริยธรรมของเด็กและเยาวชนมีพัฒนาการที่ดีขึ้น และเยาวชนมีการเข้าร่วมกิจกรรมที่เกี่ยวข้องทางพระพุทธศาสนาเพิ่มมากยิ่งขึ้น

**เอกสารและบุคคลอ้างอิง**

[1] ธานินทร์ กรัยวิเชียร. (2551). **คุณธรรมและจริยธรรมของผู้บริหาร**. กรุงเทพมหานคร: สำนักงานคณะกรรมการข้าราชการพลเรือน.

[2] [อำพร ทองนุช](http://www.tnrr.in.th/2558/?page=research_result&name=%E0%B8%AD%E0%B8%B3%E0%B8%9E%E0%B8%A3+%E0%B8%97%E0%B8%AD%E0%B8%87%E0%B8%99%E0%B8%B8%E0%B8%8A). (2541). **การศึกษาสาเหตุพฤติกรรมบกพร่องต่อระเบียบของนักศึกษาตามทัศนะของนักศึกษาในวิทยาลัยเทคนิค สังกัดกรมอาชีวศึกษา เขตการศึกษา 5**. กรุงเทพมหานคร: ฐานข้อมูลวิทยานิพนธ์ไทย.

[3] แพรภัทร ยอดแก้ว. (2551). **งานวิจัยเรื่อง พฤติกรรมทางจริยธรรมกับภาวะผู้นําการเปลี่ยนแปลงของนักศึกษา** **มหาวิทยาลัยสยาม**. กรุงเทพมหานคร: มหาวิทยาลัยสยาม.

[4] พีระพงษ เจริญพันธุวงศ์. (2542). **การจัดกิจกรรมส่งเสริมคุณธรรมจริยธรรมนักศึกษาในโรงเรียนมัธยมศึกษาสังกัด** **กรมสามัญศึกษา ศึกษาเฉพาะกรณีโรงเรียนกระสังพิทยาคม อําเภอกระสัง จังหวัดบุรีรัมย์**. วิทยานิพนธ์

ปริญญาการศึกษา มหาบัณฑิต สาขาวิชาการบริหารการศึกษา มหาวิทยาลัยมหาสารคาม.

[5] จำนงค์ ประเสริฐสงค์ (ผู้ให้สัมภาษณ์). ศวลักษณ์ แซเม่า และ สาธนา สุขเกษม (ผู้สัมภาษณ์).

 ที่บ้านเลขที่ 19 ตำบลบ้านพรุ อำเภอหาดใหญ่ จังหวัดสงขลา 90250. เมื่อวันที่17 มีนาคม 2561.

[6] สนิท จินดาวงศ์ (ผู้ให้สัมภาษณ์). ชญานิน ทองน้อย และ ณัฐติยา พรหมณี (ผู้สัมภาษณ์).

ที่โรงเรียนวัดเทพชุมชุม ตำบลบ้านพรุอำเภอหาดใหญ่ จังหวัดสงขลา 90250. เมื่อวันที่22 มีนาคม 2561.

[7] ประคอง รักษ์วงศ์ (ผู้ให้สัมภาษณ์). พรเทพ สืบสาย และ อริสา จิรสุขประเสริฐ (ผู้สัมภาษณ์).

ที่โรงเรียนวัดเทพชุมชุม ตำบลบ้านพรุอำเภอหาดใหญ่ จังหวัดสงขลา 90250. เมื่อ วันที่22 มีนาคม 2561.

1. -6นักศึกษาระดับปริญญาตรี สาขาวิชาการพัฒนาชุมชน คณะมนุษยศาสตร์และสังคมศาสตร์ มหาวิทยาลัยทักษิณ จังหวัดสงขลา 90000

1-6Undergraduate Student in B.A. (Community Development), the Faculty of Humanities and Social Sciences Thaksin University, Songkhla 90000

\*Corresponding author: chayanin286@gmail.com Tel. 08 3538 0928

บทความนี้เป็นส่วนหนึ่งของรายวิชาการสื่อสารเพื่อการพัฒนา โดยมี อาจารย์ ดร.ศันสนีย์ จันทร์อานุภาพ เป็นที่ปรึกษา [↑](#footnote-ref-1)